CELEX: 32017R1751
Language: mt
Date: 2017-09-25 00:00:00
Title: Regolament ta' Implimentazzjoni tal-Kunsill (UE) 2017/1751 tal-25 ta' Settembru 2017 li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja

26.9.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 246/1
            
         REGOLAMENT TA' IMPLIMENTAZZJONI TAL-KUNSILL (UE) 2017/1751
   tal-25 ta' Settembru 2017
   li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (UE) Nru 36/2012 tat-18 ta' Jannar 2012 dwar miżuri restrittivi fid-dawl tas-sitwazzjoni fis-Sirja u li jħassar ir-Regolament (UE) Nru 442/2011 (1), u b'mod partikolari l-Artikolu 32(1) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:
   
               (1)
            
            
               Fit-18 ta' Jannar 2012, il-Kunsill adotta r-Regolament (UE) Nru 36/2012.
            
         
               (2)
            
            
               L-informazzjoni marbuta ma' erba' persuni u entità waħda li tinsab fl-Anness II għar-Regolament (UE) Nru 36/2012 għandha tiġi aġġornata.
            
         
               (3)
            
            
               Għaldaqstant, jenħtieġ li l-Anness II għar-Regolament (UE) Nru 36/2012 jiġi emendat kif meħtieġ,
            
         ADOTTA DAN IR-REGOLAMENT:
   Artikolu 1
   L-Anness II għar-Regolament (UE) Nru 36/2012 huwa emendat kif jinsab fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-25 ta' Settembru 2017.
      
         
            Għall-Kunsill
         
         
            Il-President
         
         M. MAASIKAS
      
   
   
      (1)  ĠU L 16, 19.1.2012, p. 1.
   
      ANNESS
      L-Anness II għar-Regolament (UE) Nru 36/2012 huwa emendat kif ġej:
      
                  1.
               
               
                  Fil-Parti A (‘Persuni’), l-entrati li ġejjin huma sostitwiti kif ġej:
                  
                              “236.
                           
                           
                              Saji' Darwish
                              (magħruf ukoll bħala Saji Jamil Darwish; Sajee Darwish; Sjaa Darwis)
                              ()
                           
                           
                              Data tat-twelid: 11 ta' Jannar 1957;
                              Grad: Maġġur Ġeneral, Forzi Għarab Sirjani tal-Ajru
                           
                           
                              Għandu l-grad ta' Maġġur Ġeneral, uffiċjal għoli u eks Kmandant tad-Diviżjoni 22 tal-Forzi Għarab Sirjani tal-Ajru, fil-kariga wara Mejju 2011. Jopera fis-settur tal-proliferazzjoni tal-armi kimiċi u hu responsabbli għar-repressjoni vjolenti kontra l-popolazzjoni ċivili: bħala uffiċjal bi grad għoli tal-Forzi Għarab Sirjani tal-Ajru u Kmandant tad-Diviżjoni 22 sa April 2017, iġorr ir-responsabbiltà għall-użu ta' armi kimiċi minn inġenji tal-ajru li joperaw minn bażijiet tal-ajru taħt il-kontroll tad-Diviżjoni 22, inkluż l-attakk fuq Talmenes li l-Mekkaniżmu Investigattiv Konġunt irrapporta li twettaq minn ħelikopters tar-reġim ibbażati fil-mitjar ta' Hama.
                           
                           
                              21.3.2017
                           
                        
                              247.
                           
                           
                              Jayyiz Rayyan Al-Musa
                              (magħruf ukoll bħala: Jaez Sawada al-Hammoud al-Mousa; Jayez al-Hammoud al-Moussa)
                              ()
                           
                           
                              Data tat-twelid: 1954
                              Post tat-twelid: Hama, is-Sirja
                              Grad: Maġġur Ġeneral
                           
                           
                              Gvernatur ta' Hasaka, maħtur minn Bashar al-Assad; huwa assoċjat ma' Bashar Al-Assad.
                              Għandu l-grad ta' Maġġur Ġeneral, uffiċjal għoli u eks Kap tal-Persunal tal-Forza tal-Ajru Sirjana.
                              Bħala uffiċjal għoli tal-Forza tal-Ajru Sirjana, hu responsabbli għar-repressjoni vjolenti kontra l-popolazzjoni ċivili fis-Sirja, inkluż l-użu ta' attakki bl-armi kimiċi mir-reġim Sirjan matul il-kariga tiegħu bħala Kap tal-Persunal tal-Forza tal-Ajru Sirjana, kif identifikat fir-rapport tal-Mekkaniżmu ta' Investigazzjoni Konġunt stabbilit min-Nazzjonijiet Uniti.
                           
                           
                              18.7.2017
                           
                        
                              248.
                           
                           
                              Mayzar 'Abdu Sawan
                              (a.k.a.: Meezar Sawan)
                              ()
                           
                           
                              Data tat-twelid: 1954
                              Grad: Maġġur Ġeneral
                           
                           
                              Għandu l-grad ta' Maġġur Ġeneral, uffiċjal għoli u Kmandant tad-Diviżjoni 20 tal-Forzi Għarab Sirjani tal-Ajru, fil-kariga wara Mejju 2011.
                              Bħala uffiċjal għoli fil-Forzi Għarab Sirjani tal-Ajru hu responsabbli għar-repressjoni vjolenti kontra l-popolazzjoni ċivili inklużi attakki fuq żoni ċivili minn inġenji tal-ajru li joperaw minn bażijiet tal-ajru taħt il-kontroll tad-Diviżjoni 20.
                           
                           
                              18.7.2017
                           
                        
                              249.
                           
                           
                              Isam Zahr Al-Din
                              (magħruf ukoll bħala: Isam Zuhair al-Din; Isam Zohruddin; Issam Zahruddin; Issam Zahreddine; Essam Zahruddin; Issam Zaher Eldin; Issam Zaher al-Deen; Nafed Assadllah )
                              ()
                           
                           
                              Data tat-twelid: 1961
                              Post tat-twelid: Tarba, Provinċja ta' As-Suwayda, is-Sirja
                              Grad: Brigadier Ġeneral
                           
                           
                              Għandu l-grad ta' Brigadier Ġeneral, uffiċjal għoli fil-Gwardja Repubblikana, fil-kariga wara Mejju 2011. Bħala uffiċjal militari għoli huwa responsabbli għar-repressjoni vjolenti kontra l-popolazzjoni ċivili, inkluż matul l-assedju ta' Baba Amr fi Frar 2012.
                           
                           
                              18.7.2017”
                           
                        
            
                  2.
               
               
                  Fil-Parti B (‘Entitajiet’), l-entrata li ġejja hija sostitwita kif ġej:
                  
                              “21.
                           
                           
                              Centre d'études et de recherches syrien (CERS)
                              (magħruf ukoll bħala Centre d'Etude et de Recherche Scientifique (CERS); Scientific Studies and Research Center (SSRC); Centre de Recherche de Kaboun)
                           
                           
                              
                                          Barzeh Street,
                                       
                                    
                                          P.O.Box 4470,
                                       
                                    
                                          Damasku
                                       
                                    
                           
                              Jipprovdi appoġġ lill-armata Sirjana għall-akkwist ta' tagħmir użat għas-sorveljanza u għar-repressjoni tad-dimostranti.
                              Jopera fis-settur tal-proliferazzjoni tal-armi kimiċi, huwa l-entità governattiva responsabbli għall-iżvilupp u l-produzzjoni ta' armi mhux konvenzjonali, inklużi armi kimiċi, u l-missili li jwassluhom.
                           
                           
                              1.12.2011”